Béatrix Beck

Béatrix Beck (14. heinäkuuta 1914 – 30. marraskuuta 2008) oli belgialainen kirjailija. Hänen ranskankielisen tuotantonsa tunnetuimpiin teoksiin lukeutuu Léon Morin, prêtre (1952), joka toi kirjoittajalleen Goncourt-palkinnon.

Beck syntyi Villars-sur-Ollonissa, Sveitsissä, ja hänen isänsä oli runoilija Christian Beck, joka kuoli jo vuonna 1916. Hänestä tuli nuorena André Giden sihteeri. Hän sai tältä rohkaisua menneisyyden kokemusten purkamisesta sanoiksi; Béatrixin varhaista elämää varjostivat sellaiset seikat kuin sota, köyhyys ja äidin itsemurha.

Beckin ensimmäinen romaani Barny on vuodelta 1948. Hän sai Ranskan kansalaisuuden vuonna 1955 ja vietti vuodet 1966–1977 Yhdysvalloissa. Hän palasi Ranskaan, ja hänelle myönnettiin Goncourt'n ohella muun muassa Prix du Livre Inter ja Prix littéraire Prince Pierre de Monaco.

Lukuisien romaaniensa ohella Béatrix Beck julkaisi lyhyttä proosaa ja runoutta. 

Belgialaiset kirjailijat
Vuonna 1914 syntyneet
Vuonna 2008 kuolleet